Diari Oficial de la Generalitat Valenciana


Sumari del DOGV 3901, del 20-12-2000 (2000/9896)

Informació pública de les bases de la convocatòria per a la provisió en propietat de dues places d'agents del Cos de la Policia Local de l'Ajuntament de l'Olleria.
-------------------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9896


Data del document
:   28-11-2000

Organisme emissor
:   Ajuntament de l'Olleria

Tipus de document
:   Convocatòria

Descriptors 

:   * Olleria, l'
    * concurs administratiu
    * administració local
    * policia

Informació pública de les bases de la convocatòria per a la provisió en propietat de dues places d'agents del Cos de la Policia Local de l'Ajuntament de l'Olleria. [2000/S9896]
  
Bases per a la provisió en propietat de dues places d'agents del Cos de Policia Local de l'Ajuntament de l'Olleria.
  
Per resolució d'Alcaldia de data 27 de novembre de 2000, es va resoldre, entre altres, aprovar les bases per a la provisió en propietat de dues places d'agents del Cos de la Policia Local de l'Ajuntament de l'Olleria, que literalment es transcriuen:
  
«Primera. Objecte de la convocatòria
  
És objecte d'aquestes bases establir les normes rectores del procés de consolidació d'ocupació temporal del personal inclòs en l'àmbit d'aplicació de la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, mitjançant la provisió en propietat de dues places d'agent de la policia local vacants en la plantilla de funcionaris i incloses en l'oferta d'ocupació pública de l'any 2000, de conformitat amb el procediment que per una sola vegada i amb caràcter excepcional s'estableix, per a la integració del personal funcionari amb nomenament interí en aquest ajuntament amb anterioritat a l'entrada en vigor de l'esmentada LPLCV.
  
Aquestes places estan enquadrades en el grup C, corresponent a l'escala de l'administració especial, subescala serveis especials, classe policia local i els seus auxiliars. Enquadrades en l'escala bàsica amb categoria d'agent de policia del cos de policia local, segons la Llei 6/1999, de 19 d'abril, de la Generalitat Valenciana.
  
El sistema de selecció serà el de concurs oposició d'acord amb el procediment establit en la disposició transitòria de la Llei 6/1999, de 19 d'abril i article 39 de la Llei 50/1998 de Mesures Fiscals, Administratives i de l'Ordre Social.
  
Segona. Requisits dels aspirants
  
Per a prendre part en les proves selectives, els aspirants hauran de reunir els requisits següents en la data en què finalitze el termini de presentació d'instàncies:
  
- Tenir nacionalitat espanyola.
  
- Estar en possessió del títol de Batxiller, Formació Professional de II Grau o equivalent, o estar en possessió de l'Accés a la Universitat per a majors de 25 anys, o tenir complides les condicions per a obtenir-lo en la data en què finalitze el termini de presentació d'instàncies.
  
- No patir cap malaltia ni defecte físic que impedisca l'exercici de les funcions pròpies del càrrec, i també tenir una estatura mínima d'1,65 metres per als homes i 1,60 per a les dones.
  
- Tenir complits 18 anys, sense excedir de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i el seus auxiliars.
  
- Es considera que no excedeix de 30 anys a tot aspirant que l'últim dia de termini de presentació de sol·licituds no tinga complits encara els 31 anys d'edat.
  
- Estar en possessió dels permisos de conducció de vehicles de les categories A-2 i B-2, o si s'escau, A del Reial Decret 772/1997, de 30 de maig pel qual s'aprova el Reglament General de Conductors, i B que habilite per a la conducció dels vehicles que es refereix l'article 7.3 de l'esmentat Reglament.
  
- No haver estat separat mitjançant expedient disciplinari del servei de l'estat, comunitats autònomes o de l'entitat local o de qualsevol altra entitat jurídica pública, ni trobar-se inhabilitat per a l'exercici de les funcions públiques.
  
Tercera. Termini de presentació d'instàncies
  
Les instàncies sol·licitant prendre part en les proves es dirigiran a l'alcalde president de la corporació, i es presentaran en el registre general d'entrada de l'ajuntament, o per algun dels mètodes previstos en l'article 38.4 de la Llei de Règim Jurídic de les Administracions Públiques i Procediment Administratiu Comú, en el termini de 20 dies naturals comptadors des de l'endemà de la publicació de l'extracte d'aquesta convocatòria en el Boletín Oficial del Estado.
  
Per a ser admesos i prendre part en les proves selectives o concurs, els sol·licitants, a més a més de fer constar les circumstàncies personals, hauran de manifestar en la instància, que reuneixen tots i cadascun dels requisits exigits en aquestes bases referits sempre a la data en què acabe el termini de presentació d'instàncies, i que es comprometen a prestar el preceptiu jurament o promesa. Aquestes condicions s'hauran de mantenir al llarg del procés selectiu, durant el qual els interessats podran ser requerits per a efectuar les comprovacions oportunes.
  
A les instàncies s'acompanyarà:
  
- Justificant d'haver ingressat els drets d'examen, que es fixen en 16.000 pessetes, mitjançant ingrés bancari o resguard de pagament, si s'escau, per gir postal o telegràfic.
  
- Documentació acreditativa dels mèrits al·legats pels aspirants, mitjançant original o fotocòpia compulsada. No es tindrà en compte cap mèrit que no s'acredite en aquest moment.
  
Quarta. Admissió d'aspirants
  
Per a ser admesos i prendre part en les proves selectives o concurs, sols caldrà que els aspirants, a més de fer constar les circumstàncies personals, manifesten en la instància que reuneixen tots i cadascun dels requisits exigits en aquestes bases referits sempre a la data en què acabe el termini de presentació d'instàncies, i que hagen pagat els drets d'examen, que es fixen en la suma de 16.000 pessetes.
  
Acabat el termini de presentació d'instàncies, l'Alcaldia aprovarà la llista provisional dels aspirants admesos i exclosos que es farà pública en el tauler d'edictes de l'Ajuntament i en el Butlletí Oficial de la Província de València i es concedirà un termini de 10 dies per a reclamacions. Si hi hagueren, seran acceptades o rebutjades en la resolució per la qual s'aprove la llista definitiva, que es farà pública en la forma indicada, en la qual també es determinarà el lloc, data i hora de la celebració del primer exercici o prova i la composició nominal del tribunal qualificador.
  
Si no es produira cap reclamació, suggeriment o petició d'esmena, la resolució provisional esdevindrà definitiva automàticament.
  
Cinquena. Tribunal qualificador
  
El tribunal qualificador de les proves, estarà format pels membres següents:
  
- President: l'alcalde president de l'ajuntament o regidor en qui delegue.
  
- Secretari: el de la corporació o funcionari en qui delegue, que actuarà a més com a vocal.
  
Vocals:
  
- Dos regidors de la corporació designats per l'Alcaldia.
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del cos de la policia local o si hi manca, un funcionari de la corporació d'igual o superior categoria.
  
- Dos funcionaris de la corporació de l'Olleria designats per l'Alcaldia.
  
- Dos representants dels treballadors designats per la Junta de Personal.
  
La designació dels membres del tribunal, inclourà la dels respectius suplents. Ambdós hauran de posseir igual o superior titulació que l'exigida per als llocs de treball oferits, llevat del cas del president.
  
El tribunal podrà en tot moment, disposar de la incorporació d'assessors especialistes a les seues sessions, en especial per a les proves físiques i psicotècniques, i el reconeixement mèdic.
  
El tribunal no podrà constituir-se ni actuar sense l'assistència, de més de la meitat dels seus membres, titulars o suplents.
  
El tribunal tindrà la categoria que correspon, d'acord amb la legislació de l'administració de l'estat, (RD 236/1988, de 4 de març), tant pel que fa a les assistències dels membres del tribunal com dels seus assessors i col·laboradors.
  
Sisena. Crida i desenvolupament de l'oposició
  
Els aspirants seran convocats en crida única, llevat casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en aquest exercici i en els successius, per la qual cosa quedarà exclòs del procediment selectiu.
  
El tribunal podrà requerir en qualsevol moment als aspirants que acrediten la seua identitat, els quals hauran d'anar provistos del document nacional d'identitat.
  
Una vegada començades les proves no serà obligatòria la publicació dels successius anuncis de celebració de la resta d'exercicis en el Butlletí Oficial de la Província de València. El tribunal els publicarà en el tauler d'anuncis de l'ajuntament.
  
Setena. Proves selectives
  
Els aspirants que resulten admesos efectuaran les proves selectives següents:
  
1. Fase prèvia.
  
2. Fase d'oposició.
  
3. Fase de concurs.
  
7.1. Fase prèvia.
  
Abans d'iniciar les proves de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran obligatoris i eliminatoris, amb la qualificació d'apte o no apte, i s'ajustaran al barem establit en l'annex corresponent d'aquestes bases.
  
7.2. Fase d'oposició.
  
Primer exercici. De caràcter obligatori i eliminatori.
  
Consistirà en superar les proves d'aptitud física que faça pública la capacitat per a l'exercici del lloc de treball i el contingut i les marques mínimes de les quals seran almenys, les següents:
  
- Escalada de corda amb presa de peus: homes, 4 metres; dones, 3 metres.
  
- Salt de longitud amb carrera: homes, 4 metres; dones 3,80 metres.
  
- Salt d'altura: homes, 1,10 metres; dones, 1 metre.
  
- Cursa de velocitat en 60 metres: homes, 10 segons; dones 12 segons.
  
- Cursa de resistència en 1.000 metres: homes, 4 minuts; dones, 4 minuts, 10 segons.
  
La qualificació d'aquest exercici serà d'apte o no apte, i s'haurà de superar com a mínim quatre de les proves per a ser qualificat com a apte.
  
Segon exercici. De caràcter obligatori i eliminatori.
  
Consistirà en desenvolupar per escrit, en un temps màxim a determinar no inferior a 3 hores, quatre temes elegits per sorteig, un de cadascun dels grups primer a quart, ambdós inclusius que formen el temari. Aquests temes seran llegits en sessió pública al tribunal, que podrà formular els aclariments i preguntes que aquest jutge oportunes. Es valora la qualitat d'idees, la facilitat d'expressió verbal i el coneixement sobre els temes exposats. Els temes s'extrauran de l'annex IV d'aquestes bases.
  
Optativament i a criteri del tribunal aquest exercici podrà ser substituït per un qüestionari de 100 preguntes alternatives sobre els mateixos temes i a realitzar en un temps d'1 hora i 30 minuts.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar-lo.
  
Tercer exercici. De caràcter obligatori i eliminatori.
  
Constarà de dues parts que es realitzaran en una única sessió.
  
Primera part:
  
Consistirà en la realització, en 30 minuts, d'un qüestionari de 25 preguntes alternatives, sobre els temes inclosos en el grup cinqué de l'annex IV.
  
Segona part:
  
Consistirà en la realització d'un supòsit pràctic, proposat pel tribunal, en un temps d'1 hora.
  
La qualificació de cada part, serà de 0 a 10 punts.
  
I la qualificació definitiva de l'exercici s'obtindrà amb la mitja de la puntuació obtinguda en les dues parts, i s'haurà d'obtenir un mínim de 5 punts per a superar aquest.
  
Quart exercici. De caràcter obligatori i no eliminatori.
  
Consistirà en traduir del valencià al castellà i viceversa un text proposat pel tribunal immediatament abans d'iniciar l'exercici, en un temps màxim de 45 minuts.
  
L'exercici es qualificarà de 0 a 2 punts i no serà eliminatori.
  
7.3. Fase de concurs.
  
Finalitzada la fase d'oposició, es procedirà a la valoració dels mèrits al·legats per aquells aspirants que inclosos en l'àmbit d'aplicació de la disposició addicional quarta de la Llei 6/1999 de 19 de abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana amb nomenament interí a l'entrada en vigor de l'esmentada llei, hagueren superat aquesta, d'acord amb el barem que figura en l'annex III d'aquestes bases.
  
 La puntuació obtinguda en aquesta fase se sumarà a l'obtinguda en la d'oposició.
  
La qualificació final del concurs oposició estarà determinada per la suma de les puntuacions obtingudes en cada fase per als aspirants inclosos en l'àmbit d'aplicació de la disposició addicional quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, i per la suma de les puntuacions dels exercicis de la fase d'oposició, per als aspirants no inclosos en l'àmbit d'aplicació de l'esmentada disposició.
  
Vuitena. Relació d'aprovats i presentació de documents
  
Acabada la qualificació dels aspirants, el tribunal farà pública la relació d'aprovats en el tauler d'anuncis de l'ajuntament i s'elevarà a l'autoritat competent sense que en cap cas puga ser el seu nombre superior al de places convocades, juntament amb l'acta de selecció.
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades.
  
A partir d'aquesta publicació i durant el termini de 20 dies hàbils, els opositors aprovats hauran de presentar a l'Ajuntament la documentació que acredite tots i cadascun dels requisits exposats en la base segona. De no fer-ho així, llevat en els casos de força major no podran ser nomenats funcionaris, sense perjudici de la responsabilitat en què hagueren pogut incórrer per falsedat en la seua instància.
  
Els qui tinguen la condició de funcionaris públics, estaran exempts de justificar documentalment les condicions i requisits ja demostrats per a obtenir el seu anterior nomenament i hauran de presentar el certificat oportú acreditatiu de la seua condició de quantes circumstàncies consten en el seu full de serveis.
  
Novena. Curs selectiu i nomenament
  
Finalitzades les proves selectives, el tribunal farà pública la relació d'aspirants aprovats, si hi hagueren, per ordre de puntuació aconseguida, i elevarà aquesta relació a l'Alcaldia, conjuntament amb l'acta de selecció.
  
Aportada la documentació d'acord amb la base anterior, l'Alcaldia nomenarà funcionari en pràctiques als opositors aprovats, els quals s'hauran d'incorporar a l'Institut Valencià de Seguretat Pública per a realitzar el curs corresponent.
  
Durant el període en pràctiques, percebran les retribucions que corresponguen a aquesta condició les quals es troben determinades per la legislació vigent.
  
La qualificació del període de pràctica correspondrà a l'Institut Valencià de la Seguretat Pública. La seua valoració es farà en base a criteris objectius que faran preferència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que calguen per a valorar la seua capacitat per a una adequada prestació de les funcions atribuïdes al lloc.
  
Finalitzat el curs teoricopràctic, l'Institut Valencià de Seguretat Pública comunicarà a aquest ajuntament la relació d'aspirants que hagen superat el curs, amb indicació de la puntuació o qualificacions obtingudes, i l'ajuntament procedirà al seu nomenament com a funcionari de carrera. Els nomenaments s'efectuaran en el termini màxim de 15 dies, comptadors des de la comunicació de l'Institut Valencià de Seguretat Pública.
  
Els funcionaris en pràctiques que no superen l'esmentat curs teoricopràctic, no podran ser nomenats funcionaris de carrera i cessaran en la rebuda de percepcions que els corresponguen com a funcionaris en pràctiques. Els que no superen el primer curs teoricopràctic, podran incorporar-se a l'immediatament posterior. De no superar aquest segon curs, quedaran definitivament decaiguts en el dret de reserva.
  
Deu. El tribunal queda facultat per a resoldre els dubtes que es presenten i prendre els acords necessaris per al bon funcionament de l'oposició i del concurs de mèrits en tot allò no previst en aquestes bases.
  
En allò no previst en aquestes bases, caldrà atendre a allò que estableix la Llei 6/1999, de 19 d'abril, de la Generalitat Valenciana, Decret 152/1991, de 29 d'agost, del Consell de la Generalitat Valenciana, Reial Decret Legislatiu 781/1986, de 18 d'abril, Llei 7/1985, de 2 d'abril i altra normativa aplicable.
  
Onze. Recursos
  
Contra aquestes bases i tots els actes administratius definitius que es deriven d'aquestes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
Dotze. Publicació
  
Aquestes bases es publicaran en el Butlletí Oficial de la Província de València i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
Annex I
  
Reconeixement mèdic
  
El contingut de la prova de reconeixement mèdic, d'acord amb el que estableix l'ordre de 22 de desembre de 1997, és el següent:
  
1. Reconeixement mèdic. Torn promoció interna i mobilitat.
  
Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió:
  
2.1. Agudesa visual amb o sense correcció dels dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició
  
Agudesa auditiva que supose una pèrdua entre 1.000 i 3.000 hertzs a 45 decibels o de 6.000 hertzs a 45 decibelis.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs i amb repetició els 170 mn/hg en pressió sistòlica i els 95 mn/hg en pressió diastòlica; a judici del tribunal mèdic, es podrà repetir la prova quan concórreguen circumstàncies que així ho aconsellen.
  
Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques.
  
Intoxicacions cròniques. Hemopaties greus.
  
Annex II
  
Proves psicotècniques.
  
El contingut de les psicotècniques, d'acord amb el que estableix en l'ordre de 5 de desembre de 1994, és el següent:
  
I. Aptituds mentals.
  
Raonament verbal.
  
Com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva.
  
Constitueix un valuòs índex del nivell ocupacional a què un subjecte puga aspirar, ja que en moltes tasques, existeix relació positiva entre el nivell de responsabilitat que tenen assignat i el grau de profunditat amb que han de ser compreses les idees expressades verbalment.
  
Raonament abstracte.
  
Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió preceptiva.
  
És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga
  
És una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per a concentrar-se en tasques la principal característica de la qual és la rapidesa perceptiva, juntament amb l'atenció continuada.
  
Agilitat mental
  
Capacitat per a comprendre situacions, les relacions que existeixen entre aquestes, poder captar les estructures d'aquestes relacions i tindre un mètode sistemàtic de raonament.
  
Memòria visual.
  
Capacitat per a recordar situacions a través del sentit de la vista.
  
II. Personalitat
  
Sentit de la disciplina i de l'autoritat
  
Conformitat davant les normes i demandes dels seus superiors.
  
Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa.
  
Persona no inhibida, disposada a intentar noves coses, pot suportar sense fatiga les vicissituds del tractament amb la gent i les situacions emocionals aclaparadores.
  
Seguretat en si mateix, fermesa personal.
  
Capacitat pràctica i realista.
  
La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives.
  
Capacitat d'integració en el grup.
  
Grau en què les persones s'ajuden entre si i es mostren amables i cooperatives amb els companys.
  
Persona adaptable, animosa, interessada pels altres.
  
Bona col·laboradora amb el treball de grup.
  
Autocontrol i emociones.
  
Persona amb molt control de les seues emocions i de la seua conducta en general, acurada i oberta a allò social. Evidencia el que comunament es coneix com a respecte a si mateix, té en compte la reputació social.
  
Serenitat.
  
Persona assossegada, relaxada i tranquil·la.
  
Capacitat empàtica i de maneig de la relació interpersonal.
  
Persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional.
  
Persona responsable i organitzada, les seues metes es troben dins de la normativa social. Fa el que socialment és correcte, i segueix estrictament les normes; fa el que és acceptat i idoni.
  
Capacitat d'automotivació.
  
capacitat de sentir-se satisfet en allò referent a la seua ocupació.
  
Grau en què una persona es preocupa per la seua activitat i s'entrega a ella.
  
III. Característiques del test aptitudinal:
  
Puntuacions decils.
  
Nivells uniformes aconsellables
  
Característiques del test aptitudinal
  
- Raonament verbal 4
  
- Raonament abstracte 3,5
  
- Rapidesa i precisió preceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
Característiques de la valoració aptitudinal.
  
Per a l'avaluació de les proves aptitudinals són factors preferents a tindre en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriors esmentats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant entrevista.
  
La qualificació dels exercicis psicotècnics serà d'apte o no apte. L'aspirant haurà de superar com a mínim, en el cas dels factors aptitudinals, quatre dels sis factors que es mesuren; de qualsevol manera hauran de superar el factor d'agilitat mental.
  
Annex III
  
Mèrits
  
D'aplicació únicament al personal que tinga la condició de funcionari interí amb anterioritat al dia 17 de maig de 1999, d'acord amb el que estableix l'article 39 de la Llei 50/1998, de 30 de desembre, de Mesures Fiscals, Administratives i d'Ordre Social, junt amb la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana.
  
1. S'atorgaran 5 punts als aspirants que hagen obtingut el nomenament interí en els cossos de policia local de la Comunitat Valenciana amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies Locals, de Coordinació de Policies Locals de la Comunitat Valenciana, mitjançant la superació de proves selectives consistents, almenys, en el coneixement del temari exigit per a l'accés a l'escala i categoria en la qual es troben inclosos.
  
2. Els serveis prestats en aquest cos o escala de la policia local amb anterioritat a l'entrada en vigor de la Llei 9/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, es valoraran en la totalitat de la següent manera, fins a un màxim de 15 punts.
  
 A l'ajuntament A altres
  
 convocant ajuntaments
  
6 anys complets o més 15 5
  
5 anys complets 14 4,6
  
4 anys complets 13 4,3
  
3 anys complets 12 4
  
2 anys complets 11 3,6
  
1 any complet 10 3,3
  
1 mes complet 0,9 0,3
  
3. La relació de cursos de formació en l'Institut Valencià de Seguretat Pública, es valorarà fins a un màxim de 14 punts, d'acord amb el barem següent.
  
 Diploma d' Certificat d' Certificat d'
  
 assistència aprofitament aprofitament
  
 Excel·lent
  
De 20 a 50 hores 0,50 1 2
  
De 51 a 100 hores 1 2 4
  
De 101 a 150 hores 2 3 6
  
De 151 a 200 hores 3 4 8
  
De 201 a 250 hores 4 5 10
  
Més de 250 hores 5 7 14
  
4. Altres mèrits.
  
Fins a un màxim de 2 punts.
  
Es valoren els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com altres degudament acreditades i no valorades en els anteriors apartats, tots aquests lliurement apreciats pel tribunal qualificador.
  
5. Entrevista personal. De caràcter obligatori.
  
Es realitzarà davant el tribunal qualificador i es valorarà fins a un màxim de 4 punts amb el contingut que s'assenyala:
  
Es valorarà i comprovarà l'aptitud, eficàcia, iniciativa i experiència professional del concursant en activitats anteriors.
  
Annex IV
  
Temari
  
Grup primer. Dret constitucional i administratiu
  
Tema 1. Organització política de l'estat espanyol. Classes i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern i les Corts Generals.
  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El tribunal constitucional.
  
Tema 3. Les Corts Generals. Les Cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. L'administració pública, estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i Hisenda.
  
Tema 6. L'administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. Òrgans col·legiats de govern. L'ajuntament Ple. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local: la Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal i policia administrativa
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i l'honestedat, i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'Alcaldia.
  
Tema 19. Ordenances municipals: concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Tema 20. Policia judicial. La policia municipal com a policia judicial. Detenció de persones. Depòsit de detinguts. Entrada i registre de llocs tancats. Redacció d'atestats.
  
Tema 21. Llei Orgànica Reguladora de l'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 22. De l'entrada i registre en lloc tancat. De la comprovació del delicte i esbrinament del delinqüent.
  
Grup quart. Trànsit i seguretat vial.
  
Tema 23. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 24. Reglaments que puguen sorgir del desenvolupament de la Llei de Bases sobre Trànsit i Circulació de Vehicles de Motor i Seguretat Vial.
  
Tema 25. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 26. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 27. Els accidents de trànsit: concepte i consideracions prèvies. Causes. Classes i fases.
  
Tema 28. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. Persones obligades a sotmetre's a la prova de detecció. Infracció a la Llei de Seguretat Vial, que comporta l'obligació de la prova.
  
Tema 29. La circulació urbana: normes generals de circulació. La senyalització. Permisos i llicències de conduir.
  
Grup cinqué. Temes sobre història local, llista de carrers, terme municipal, cultura local, institucions relacionades amb la policia local i ajuntament.
  
Tema 30. La història de l'Olleria.
  
Tema 31. Les festes i tradicions històriques i culturals de l'Olleria.
  
Tema 32. El terme municipal de l'Olleria: situació, extensió, límits, característiques geogràfiques, partides de l'horta i l'agricultura.
  
Tema 33. La guia de carrers de l'Olleria. Estructura i característiques. Accés dels vianants i del trànsit rodat als serveis públics i als equipaments principals.
  
Tema 34. Institucions relacionades amb la policia local i l'ajuntament.
  
Tema 35. Monuments i edificis singulars. Centres oficials i privats. Associacions culturals, esportives i socials.
  
Tema 36. L'ajuntament. Composició. Organització dels seus serveis.
  
Tema 37. La taxa per utilització privativa o aprofitament especial del domini públic local.
  
Tema 38. Ordenança municipal sobre la prevenció de la contaminació acústica.
  
Tema 39. Ordenança municipal sobre la protecció d'animals de companyia.
  
Tema 40. Ordenança fiscal reguladora de trànsit i circulació de vehicles de motor i seguretat vial.»
  
Cosa que es publica, en compliment d'allò ordenat per l'alcalde, perquè se'n prenga coneixement.